CELEX: 22018D1526
Language: sl
Date: 2018-09-28 00:00:00
Title: Sklep št. 2/2018 Odbora veleposlanikov AKP-EU z dne 28. septembra 2018 o razrešnici direktorju Tehničnega središča za sodelovanje v kmetijstvu in na podeželju (CTA) glede izvrševanja proračuna za proračunska leta 2004, 2005 in 2006 [2018/1526]

12.10.2018   
               
               
                  SL
               
               
                  Uradni list Evropske unije
               
               
                  L 256/118
               
            
         SKLEP št. 2/2018 ODBORA VELEPOSLANIKOV AKP-EU
         z dne 28. septembra 2018
         o razrešnici direktorju Tehničnega središča za sodelovanje v kmetijstvu in na podeželju (CTA) glede izvrševanja proračuna za proračunska leta 2004, 2005 in 2006 [2018/1526]
         ODBOR VELEPOSLANIKOV AKP-EU JE –
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (1) ter zlasti člena 3(4) Priloge III k Sporazumu,
         ob upoštevanju bilanc stanja Tehničnega središča za sodelovanje v kmetijstvu in na podeželju za proračunska leta 2004, 2005 in 2006, sprejetih 31. decembra 2004, 31. decembra 2005 oziroma 31. decembra 2006,
         ob upoštevanju poročil revizorjev o računovodskih izkazih Tehničnega središča za proračunska leta 2004, 2005 in 2006,
         ob seznanitvi z odgovori direktorja Tehničnega središča na pripombe revizorjev,
         ob upoštevanju naslednjega:
         
                     (1)
                  
                  
                     Prihodke Tehničnega središča v proračunskih letih 2004, 2005 in 2006 so v glavnem sestavljali prispevki iz Evropskega razvojnega sklada v znesku 15 770 000 EUR, 15 770 000 EUR oziroma 14 200 000 EUR.
                  
               
                     (2)
                  
                  
                     Direktor je v proračunskih letih 2004, 2005 in 2006 proračun na splošno izvrševal tako, da bi mu bilo treba dati razrešnico glede izvrševanja navedenega proračuna –
                  
               SPREJEL NASLEDNJI SKLEP:
         
            Edini člen
            Odbor veleposlanikov AKP-EU na podlagi poročil revizorjev in bilanc stanja za ustrezna proračunska leta daje direktorju Tehničnega središča za sodelovanje v kmetijstvu in na podeželju razrešnico glede izvrševanja proračuna za proračunska leta 2004, 2005 in 2006.
         
         
            V Bruslju, 28. septembra 2018
            
               
                  Za Odbor veleposlanikov AKP-EU
               
               
                  Predsednica
               
               Ammo Aziza BAROUD
            
         
         
            (1)  UL L 317, 15.12.2000, str. 3.